*Melléklet a 11/2019. számú Képviselő-testületi határozathoz*

****

Tartalom

[***1.* *Bevezetés* 3**](#_Toc535822559)

[***2.* *Helyzetelemzés* 5**](#_Toc535822560)

[*2.2* *A felmérések elemzése, eredménye* 9](#_Toc535822561)

[*2.2.1* *Demográfiai jellemzők:* 9](#_Toc535822562)

[*2.2.2* *Fiatalok iskolai nevelése, foglalkoztatása* 9](#_Toc535822563)

[*2.2.3* *Munkavállalás* 10](#_Toc535822564)

[*2.2.4* *A szabadidő hasznos eltöltése* 11](#_Toc535822565)

[*2.2.5* *A fiatalok Kiskőröshöz történő kötődése* 11](#_Toc535822566)

[*2.2.6* *A fiatalok közéleti tevékenysége, érdekképviselet* 12](#_Toc535822567)

[*2.2.7* *Lakáshelyzet* 12](#_Toc535822568)

[*2.2.8* *SWOT analízis* 13](#_Toc535822569)

[*2.2.9* *A fejlesztés irányai* 13](#_Toc535822570)

[***3.* *Cselekvési terv* 15**](#_Toc535822571)

[*3.1 Munkavállalás, foglalkoztatás* 15](#_Toc535822572)

[*3.2 Bérlakás felújítás, lakhatási támogatás* 16](#_Toc535822573)

[*3.3 Fenntartható fejlődés, környezet* 16](#_Toc535822574)

[*3.4 Esélyegyenlőség, ifjúsági közösségfejlesztés, érdekérvényesítés* 17](#_Toc535822575)

**KISKŐRÖS VÁROS IFJÚSÁGI CSELEKVÉSI TERVE**

**(2019 – 2024)**

# *Bevezetés*

A város ifjúsági cselekvési terve az EFOP-1.2.11-16 azonosítószámú „Esély Otthon” elnevezésű projekt keretében kerül megfogalmazásra, a Képviselő-testület, mint városvezetés jóváhagyását követően kerül majd sor a megvalósításra.

A cselekvési terv 2019. évtől kezdődően 6 éves időtartamra fogalmaz meg olyan programokat, tevékenységeket fejlesztéseket, melyek a város népességmegtartását, a fiatalok itthon történő letelepedését célozzák meg. További célkitűzésként kerül megfogalmazásra annak igénye, hogy az abban megfogalmazottak végrehajtásával megállítsák a település elöregedését, megtalálják a helyben fellelhető lehetőségeket egzisztenciájuk kiépítéséhez, családalapításhoz.

Magyarország helyi önkormányzatiról szóló 2011 évi CLXXXIX. törvény 13. § (1) bekezdés 15. pontja a helyi önkormányzatok feladatellátásának körébe sorolja az ifjúsági ügyeket, de ezzel kapcsolatosan konkrét feladatokat nem határoz meg.

A felgyorsult gazdasági-társadalmi változások, a kulturális sokszínűség, a demográfiai változások egyfajta értékbizonytalanságot generálnak, mely legjellemzőbb módon a felnövekvő fiatal generációt érinti, befolyásolja gondolkodásukat, értékrendjüket. A magukkal hozott családi kultúrát, szocializációt kibővítve a város az intézményein, szolgáltatásain, programjain keresztül szeretne hozzájárulni ahhoz, hogy a felnövekvő generáció a magyar társadalom aktív felelősségteljes szereplőjévé váljon.

A cselekvési terv kidolgozásának, megvalósításának a célja, hogy a helyi problémákra, sajátosságokra, lehetőségekre, valamint az Önkormányzat pénzügyi lehetőségeire tekintettel megismertessük és elfogadtassuk az ifjúsági korosztállyal azt az értékrendet, kultúrát, hagyományokat, amelyekben élünk, és amelyek segítségével a szűkebb és tágabb környezetükért tenni akaró résztvevőkké válhatnak. Szeretnénk segítséget nyújtani azon területek feltérképezésében, melyek megismerésével és igénybevételével el tudnak indulnia felnőtté válás, így a munkavállalás, otthonteremtés, családalapítás, gyermekvállalás útján.

Az ifjúsági cselekvési terv célcsoportja a 16-35 év közötti korosztály. A felnövekvő nemzedékre egyre inkább jellemző, hogy a hagyományos életszakaszok elhúzódnak, elmosódnak a határvonalak. A tanulás időszaka kitolódik, később kezdenek önálló életet élni, munkát vállalni, családot alapítani, gyermeket vállalni. A mai gyorsan változó világunkban a hagyományos értékrend is felbomlóban van. Az ő feladatuk, hogy a jelen, kusza körülményei között kialakítsanak egy újfajta társadalmi kapcsolatrendszert, alapozva a megismert normákra, értékekre, jogaikra, kötelezettségeikre.

Jelen dokumentum alapot nyújt a város ifjúsággal kapcsolatos feladatainak hatékony és eredményes ellátásához. A tevékenységek megfogalmazása a

* társadalmi aktivitás hangsúlyosabbá tétele, a célcsoport részére szolgáltatást nyújtó intézmények, szolgáltatások, civil szervezetek fejlesztése, erősítése, közösségi terek kialakítása,
* esélyegyenlőség biztosítása,
* partnerség erősítése szempontjainak figyelembevételével történt.

A városban ez idáig nem készült olyan összefoglaló helyzetkép, amely összegezte volna a jelenlegi helyzetet, intézményi struktúrát, a célcsoport programlehetőségeit, felméréssel értékelt igényeiket, elképzeléseiket.

2010. évben már készült acélcsoportra vonatkozó helyzetelemzés, de a feltárt kutatási eredmények, megállapítások tükrében cselekvési terv nem került kidolgozásra.

A cselekvési tervben 6 éves időszakra megfogalmazott tevékenységek időszerűsége, aktualitása 2 évente felülvizsgálatra kerül, melyek figyelembevételével a további tevékenységek, cselekések, fejlesztések iránya módosítható.

# *Helyzetelemzés*

2.1 A korosztályt érintő helyi erőforrások, befolyásoló tényezők

Kiskőrös város Bács-Kiskun megye kb. 14.060 főt (2018. január 1.-iadat) számláló települése, járásszékhely központ. A város lakossága jelentős részben mezőgazdasági termeléssel foglakozik. A város második legnagyobb munkaerő piaca a fémfeldolgozással foglalkozó iparág vállalkozásai, de egyre több főt foglalkoztatnak a szolgáltatások is.

* *oktatás:*

A városban 1 önkormányzati fenntartásban lévő bölcsőde 6 óvoda, 2 általános iskola, 2 középiskola, valamint egy speciális tantervű iskola működik. 2012. évtől a gazdaságossági szempontokra, valamint a jogszabályi változásokra figyelemmel a közoktatási intézményekben jelentős változások következtek. A városban működő általános és középfokú oktatási intézmények közül 2012. augusztus 22. napjától a Magyarországi Evangélikus egyház működtetésében, felmenő rendszerben folyik az oktatása Harangvirág Óvoda, a Petőfi Sándor Általános Iskola Gimnázium és Szakgimnáziumi képzés keretében. A 6 és 4 évfolyamos gimnáziumi képzés mellette a szőlész-borász, közgazdasági, közgazdasági, élelmiszeripari, kertészet és parképítés szakgimnáziumi képzések közül választhatnak a diákok. A Bem József Általános Iskola 2015. évtől a Tankerületi Központ felügyelete alá tartozik, illetve a Szakképzési Centrum vette át a Wattay Szakgimnázium, Szakközépiskola és Kollégium működtetését. A szakgimnáziumi képzések keretében tanulók CAD-CAM informatikus, gazdaságinformatikus, gépgyártástechnológiai technikus, irodai asszisztens, ügyviteli titkár, pénzügyi-számviteli ügyintéző, vállalkozási és bérügyintéző végzettséget, a szakközépiskolai oktatás keretében épület- és szerkezetlakatos, hegesztő, ipari gépész, gépi forgácsoló,eladó, vendéglátó eladó, asztalos és karosszérialakatos bizonyítványt szerezhetnek az ott tanulók. Az iskola lehetőséget biztosít felnőtt oktatás keretében is különböző szakmák elsajátítására. A városban működő alapfokú művészetoktatási intézményben a diákok a hangszeres, grafikai és néptánc szakok közül választhatnak művészeti ágat. A Kiskőrösi Egységes Gyógypedagógiai Módszertani Intézmény, Óvoda, Általános Iskola és Készségfejlesztő Iskola térségi szinten foglalkozik a sérült gyermekek, fiatalok nevelésével, oktatásával, fejlesztésével.

A középiskolák pedagógusai számos vetélkedő, verseny keretében gondozzák a tehetséges fiatalokat.

A társadalmi felelősség vállalásra nevelést célozza a középiskolákban ledolgozandó 50 órás önkéntes munka, mely a karitatív tevékenységen túl, a fiatalok betekintést nyerhetnek egy-egy szakmába is.

A középiskolák a Bács-Kiskun Megyei Kormányhivatal Foglalkoztatási Főosztályával évente megrendezik a pályaválasztási kiállítást, tanácsadást. A szakmák hete keretében volt diákok tartanak élménybeszámolót választott hivatásuk szépségeiről, buktatóiról.

A nyelvtanulás elősegítésére, a különböző kultúrák sokszínűségének megismerésére a középiskolák cserediák programok keretében fogadják a holland, német, görög diákokat.

* *egészségügy, testkultúra*

A településen 4 háziorvosi körzet, ügyeleti ellátás és járó-beteg szakorvosi rendelőintézet található. A városi nagyrendezvényeken a mozgással, sporttal, egészségmegőrzéssel kapcsolatos tevékenységek állandó jelleggel helyet kapnak. A városban 16 sportegyesület működik. Az egyesületek tagjainak korosztályos összetételét tekintve a célcsoport tagjai alkotják jelentősebb mértékben. A városban a mozogni, sportolni vágyók a teljesség felsorolása nélkül a futball, kézilabda, jégkorong, úszás, lovaglás, birkózás, judo, jóga, tai-chi, thai boksz, torna, fitnesz, asztalitenisz, tenisz közül válogathatnak.

Az Önkormányzat fenntartásában egészségfejlesztési iroda szervez testi, lelki egészséget megőrző, prevenciót segítő előadásokat, programokat minden korosztály számára. Az Egészségfejlesztési Iroda előadásokat szervez párkapcsolati, lelki egészségnevelés, táplálkozás, család témákban. Számos testmozgásra ösztönző programjaik közül mindenki talál

* *ifjúságvédelem, prevenció, ifjúsági részvétel, érdekérvényesítés, ifjúságsegítés, szolgáltatások*

A védőnői szolgálat kismama klub, baba-mama klub szervezésével nyújt segítséget a kismamáknak, kisgyermekes szülőknek a testi és lelki egészség megőrzése érdekében.

A Család- és Gyermekjóléti Központ 11 településen nyújt gyermekvédelmi szolgáltatást szoros kapcsolatban az iskolákban dolgozó ifjúságvédelmi felelősökkel és a rendőrség ifjúságvédelmi munkatársával.

Az önkormányzati fenntartású bölcsőde mellett vállalkozás keretében működő bölcsőde is biztosítja a gyermekek gondozását, felügyeletét.

Az egyházi felekezetek is aktívan szerveznek ifjúsági összejöveteleket, előadásokat. A városban az evangélikus egyházközösség a legjelentősebb. közösségszervező tevékenységeik a nyári táborok, melyek nagy segítséget jelentenek a munkavállaló szülők részére. A baba-mama klub tagjai rendszeresen kicserélik gyermekneveléssel kapcsolatos tapasztalataikat, élményeiket miközben az apróságok is ismerkednek egymással. Az 1993 óta működő cserkészcsapat tagjai a keresztény értékrenden keresztül fejlesztik közösségalapú képességeiket, kompetenciáikat. A minden héten találkozó ifjúsági tagozat szintén segíti a fiatalok felkészítését a felnőtté válásra. A katolikus egyházközösség ifjúsági csoportja 2013. évben alakult, heti rendszerességgel tartott összejöveteleiken megosztják élményeiket, gondolataikat, feldolgozva egy-egy témakört. A Hetednapi Adventista közösség rendszeres előadásokat szervez, melyek témái a család, párkapcsolat. A Református Egyházközösség is heti rendszerességgel várja a fiatalokat.

A városban a célcsoportot összefogó, kifejezetten az ifjúság részére fenntartott közösségi tér nem áll rendelkezésre. Településünkön nem működik a fiatalfelnőtt korosztályt összetartó érdekérvényesítési fórum, szervezet. A fiatalok részére a városban működő Civil Információs Centrum biztosít tájékoztatási lehetőségeket.

A középiskolákban a diákönkormányzatok alkotják a tanulók érdekeinek érvényesítési fórumát.

A Kiskőrösi Rendőrkapitányság keretein belül működő ifjúságvédelmi felelős számos prevenciót célzó programokat szervez az általános iskolák felső tagozatosai, valamint az középiskolában tanuló diákok részére, ilyen a DADA program, a baleset szimulációs gyakorlat.

Kunhegyesi Feró festőművész a művészeten keresztül segíti a roma fiatalokat kultúrájuk, hagyományaik megismerésében, identitástudatuk kialakításában, formálásában.

A közoktatási intézményekben védőnők, pszichológus, iskolaorvos, előadásokkal interaktív beszélgetésekkel dolgozzák fel a helyes táplálkozás, konfliktuskezelés, párkapcsolat, serdülőkori kríziskezelés, helyes internethasználat témaköreit, a tanulási nehézségekkel küzdők részére gyógypedagógus nyújt segítséget.

* *közművelődés*

A városi könyvtár rendszeresen szervez irodalmi előadásokat, író-olvasótalálkozókat, könyvbemutatókat, mellyel gazdagítják a város kulturális életét. A művelődési központ a kultúra, és művelődés számos területére aktivizálja a fiatalokat koncerteknek, színházi előadásoknak, mozi vetítéseknek (mozgó mozi keretében) ad otthont. A Kőrös-körül Művészetért Egyesület minden évben rendez alkotótábort. A felnőtt korosztályt összetartó Szivárvány és a tanulói korosztályt működtető Hétszínvirág Néptáncegyüttes, munkájukkal nem csupán a tánc szeretetére, elsajátítására, de hagyományaink megismerésére, megtartására, továbbörökítésére is jelentős hangsúlyt helyez. A helyben működő amatőr színitársulat előadásain sok fiatal tehetség felkutatására és szereplésére is sor kerül. A városban kiemelkedő szereppel bír a fúvószenekar, mely minden rendezvényen nagyszerű hangulatot teremt.

* *foglalkoztatás*

A Kiskőrösi Járási Hivatal Foglalkoztatási Osztálya szoros kapcsolatot ápol a helyi és a járásban működő vállalkozásokkal, szolgáltatásokkal. A városban kb 70 vállalkozás biztosít munkalehetőséget. A vállalkozások jelentősebb mértékben a fémmegmunkálásához kapcsolódó, valamint mezőgazdasági tevékenységgel kapcsolatos munkát folytatnak. A városban működő intézmények: A Bács-Kiskun Megyei Kormányhivatal Kiskőrösi Járási Hivatal Foglalkoztatási Osztálya és a Kiskunhalasi Szakképzési Centrum Kiskőrösi Wattay Szakgimnáziuma, Szakközépiskolája és Kollégiuma biztosítja, szervezi a vállalkozások igényeihez igazodó képzéseket, átképzéseket.

* *szociális ellátás*

Önkormányzat a kötelező - ifjúsági korosztályt is érintő - szociális feladatellátását (tanyagondnoki szolgáltatás, család- és gyermekjóléti szolgáltatás) a baptista egyházzal kötött ellátási szerződés keretében biztosítja. A család- és gyermekjóléti központ járási szintű feladatellátását az Önkormányzat Egészségügyi, Gyermekjóléti és Szociális Intézménye látja el. A városban működő egyházi felekezetek is vállalnak karitatív tevékenységet. Az Önkormányzat minden évben csatlakozik a Bursa Hungarica Felsőoktatási Önkormányzati Ösztöndíjrendszerhez, ezzel támogatva a hátrányos anyagi helyzetben lévő fiatalokat.

* *szabadidős, hasznos időtöltési lehetőségek*

Sportolási lehetőséget biztosít a városi sporttelep, szabadidő központ, városi fürdő, tanuszoda, városi sportcsarnok, küzdősportok háza, a város több pontján elhelyezett kültéri fitness elemek, továbbá több magánkézben lévő sportkomplexum. A városban élő fiatal korosztály számára a sport, mint kohéziós tényező jelentős szereppel bír. Évek óta megrendezésre kerül a sportágválasztó, melyen évről évre újabb sportágakat próbálhatnak ki az odalátogatók. Évente több alkalommal kerül megrendezésre jótékonysági kerékpár és futóverseny a fogyatékkal élők támogatására. Évente április hónapban középiskolai szervezés keretében kerül megrendezésre a Petőfi Túra, 70, 40 és 20 km-es távon, mely gyaloglással indult, ma már kerékpárral, lóháton és futva is egyre többen teljesítik a távokat. Szintén éves szinten megrendezésre kerül az Országos Mazsorett Fesztivál.

A városban látogatható az Old Car Múzeum, a Közúti Szakgyűjtemény, Szlovák Tájház, Petőfi Szülőház és Emlékmúzeum, János Vitéz Látogatóközpont, mely interaktív módon vezeti végig az ide látogató közönséget Petőfi Sándor elbeszélő költeményének helyszínein. A Művelődési Központban helyi alkotóművészek munkáiból szerveznek kiállításokat. A városban megszervezésre kerülő többnapos rendezvények a Városalapítók Napja, Petőfi Kulturális Fesztivál, Szüreti és Szlovák Napok, Kemencés Fesztivál. A Közúti Szakgyűjtemény területén működő kávéház heti kettő alkalommal biztosítja az odalátogató kisgyermekes családok részére a gyermekfelügyelet, így a felnőttek is kötetlenebbül beszélgethetnek, mégis együtt a család.

A Múzeumok éjszakája keretében érdekes programokban való részvétellel ismerhetik meg a résztvevők hagyományainkat, kultúránkat.

# *2.2 A felmérések elemzése, eredménye*

# *2.2.1 Demográfiai jellemzők:*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Település | Év | 0-17 éves | | 18-35 éves | | 36-65 éves | | 66-100 éves | | Összesen | |  |
|  |  | Férfi | Nő | Férfi | Nő | Férfi | Nő | Férfi | Nő | Férfi | Nő | Mind |
| Kiskőrös | 2018.01.01 | 1190 | 1136 | 1432 | 1373 | 2998 | 3131 | 1020 | 1780 | 6640 | 7420 | 14060 |
| Kiskőrös | 2017.01.01 | 1188 | 1153 | 1489 | 1443 | 2994 | 3143 | 1016 | 1732 | 6687 | 7471 | 14158 |
| Kiskőrös | 2016.01.01 | 1203 | 1174 | 1560 | 1500 | 3008 | 3185 | 990 | 1717 | 6761 | 7576 | 14337 |
| Kiskőrös | 2015.01.01 | 1200 | 1170 | 1600 | 1547 | 2990 | 3194 | 966 | 1676 | 6756 | 7587 | 14343 |
| Kiskőrös | 2014.01.01 | 1170 | 1163 | 1630 | 1587 | 2994 | 3179 | 949 | 1666 | 6743 | 7595 | 14338 |

A város lakossága csökkenő tendenciát mutat. A csökkenő lakosságszám korcsoportos megbontása szerint a fiatal korosztály létszáma csökken, míg az idősebb korosztály növekedése a jellemző. Az ifjúsági korosztály elvándorlása évről évre emelkedik. Az elmúlt öt évben a célcsoport lakosságszáma 13%-kal csökkent.

# *2.2.2 Fiatalok iskolai nevelése, foglalkoztatása*

A városban kettő általános iskola és kettő középiskola működik. Az általános iskola elvégzését követően a diákok túlnyomó többsége a városban folytatja középiskolai tanulmányait. A gimnáziumi képzés során lehetőség van 6 osztályos oktatás választására, mely az elmúlt három év adatai alapján csökkenő tendenciát mutat.

Az érettségi előtt álló korosztály körében végzett felmérés szerint a diákok jelentős százaléka felsőoktatásban szeretne tovább tanulni, alacsony a szakmát tanulók köre, minimális az érettségit követő munkavállalók száma. Jellemző a korosztályra, hogy a tanulmányaik befejezését követően nagyvárosban és külföldön szeretnének érvényesülni, vélhetően a magasabb jövedelemszerzés reményében. A fiatalok a karrierjük építésére a nagyvárosi miliőt tartják optimálisnak, a kedvezőbb, szélesebb körű elhelyezkedési lehetőségeknek köszönhetően. A nagyvárosi létforma színesebb, sokoldalúbb lehetőségeket biztosít mind a munkavállalás, szórakozás, művelődés tekintetében egyaránt. A legtöbben a tovább tanulás irányának a pénzügyi területet választották. Az iskolai felmérés szerint viszont a matematika a legrosszabb eredményeket mutató tantárgy. Ez az ellentmondás arra enged következtetni, hogy a diákok nem igazán látják reálisan a helyzetüket, illetve azt remélik, hogy a pénzügyi területen magasabbak a jövedelmek.

A középiskolák sokirányú programjaikkal igyekeznek a fiatalok látókörét szélesíteni.

# *2.2.3 Munkavállalás*

A munkanélküliek között iskolai végzettség szerinti bontás alapján a legmagasabb a középfokú végzettséggel rendelkezők aránya.

Az érintett korosztály 28%-a pályakezdő munkanélküli. A 18-35 éves munkanélküli korosztály iskolai végzettség szerinti összetételét tekintve 2 fő alapfokú iskolai végzettség nélküli, 22 fő alapfokú iskolai végzettséggel rendelkezik, 53 fő középfokú végzett, melyből 17 fő szakmával rendelkező, 36 főgimnáziumi érettségivel rendelkezik és 5 fő-nek van felsőfokú iskolai végzettsége.

A Foglalkoztatási Osztály az éves képzési terv összeállítása során szorosan együttműködik a járás területén működő gazdálkodó szervezetekkel, vállalkozásokkal az általuk jelzett hiányszakmák figyelembevételével szervezik a munkanélküliek képzését, átképzését. Szakképzési Centrum is szintén szervez felnőttoktatás keretében képzéseket.

A Kormány vállalkozás indítását segítő támogatási programot kínál az álláskeresők önállóvá válásához. A Bács-Kiskun Megyei Kormányhivatal Kiskőrösi Járási Hivatal Foglalkoztatási Osztálya által nyújtott adatok alapján a munkanélküliként nyilvántartásba vett 18-35 év közötti korosztályból 3 kiskőrösi személy élt az álláskeresők vállalkozóvá válását elősegítő támogatás nyújtotta lehetősséggel.

A fiatal munkanélküliek elhelyezkedésének elősegítésére indította el az Önkormányzat és a Bács-Kiskun Megyei Önkormányzat a TOP program keretében a járási foglalkoztatási paktumot.

A megkérdezett fiatalok a magasabb munkabér/jövedelem szerzés reményében jelentős mértékben inkább nagyvárosban vagy külföldön szeretnének munkát vállalni.

A helyi munkalehetőséggel kapcsolatban a válaszadó fiatalok jelentős többsége egyáltalán nem tájékozott.

# *2.2.4 A szabadidő hasznos eltöltése*

A diákok szabadidejükben leggyakrabban sportolnak, valamint kulturális és művészeti tevékenységet folytatnak. A kérdőíves felmérés alapján a megkérdezettek túlnyomó többsége megtalálja a városban a szabadidejének hasznos eltöltését szolgáló tevékenységet. „Ahol tölti szívesen szabadidejét” kérdésre a választ adók túlnyomó többsége az otthon-t jelölte meg. A korosztályt jellemzi, hogy az internetes közösségi oldalak használata szerves részét képezi mindennapjaiknak, így otthonról is könnyedén lehetőségük van az egymás közötti kommunikációra, nem igénylik a személyes kontaktust. Az internetes oldalak használata során „feltárul a világ”, ami azonban számos veszélyt is magába rejt. A modern technikai eszközök otthoni használata a kikapcsolódási tevékenységek számos lehetőségét hordozza.

Kiskőrösön a célkorosztály részére nincs megfelelő szórakozási lehetőség. A Kiskőrösön és környékén lévő szórakozóhelyek is csupán hétvégén tartanak nyitva. A szórakozás tekintetében fontos számukra a jó társaság, a szórakozóhely színvonala és természetesen a megfizethető árak.

A fiatalok körében a nagy népszerűségnek örvend a sport. Minden formájában segíti a fiatalok pszichológiai és szociális fejlődését, rendszerességre nevel, fokozza a szellemi és fizikai teljesítőképességet, formálja a személyiséget, egészségmegőrző szerepe kiemelkedő, könnyít a konfliktusok feloldásában.

A korosztály sajátosságából adódóan a sokszínű változatos a célcsoportot érdeklő programok hiányoznak a város kulturális életéből.

# *2.2.5 A fiatalok Kiskőröshöz történő kötődése*

A „terveidet/munkádat szeretnéd-e Kiskőrösön megvalósítani” kérdésre a választ adók 75 %-a nemmel felelt. Az elköltözött fiatalok, vagy az érettségit követően felsőoktatásban továbbtanulni készülők az iskola befejezését követően nem kívánnak azonnal visszatérni Kiskőrösre, a választott hivatásukat nagyvárosban és külföldön szeretnék megalapozni, kiépíteni. Ez azonban teljesen megfelel az életkori sajátosságnak, természetes érdeklődés az „új”, a „más” az „idegen” helyek, kultúrák, értékek iránt. Ugyanakkor a szülői háztól való leszakadás, az önálló életkezdés ideje is.

Arra a kérdésre, hogy mi motiválná, hogy visszatérjen szülőhelyére a válaszadók családalapítást, gyermekvállalást, lakhatást jelölték meg.

A kérdőíves elemzés alapján a fiatalok szülővárosban történő letelepedését a munkahelyi, karrierépítési, családi, baráti kapcsolatok és a lakhatási tényezők határozzák meg.

A fiatalok helyben maradását nagymértékben befolyásolja az identitástudatuk. Kialakulásában jelentős szerepet kap, a család, az iskola, a helyi közösségek. Kiemelkedő szerepe van annak, hogy a gyermekek minél alaposabban, szélesebb körben ismerjék meg a helyi kultúrát, hagyományokat, szokásokat. A programok, rendezvények szervezése során az Önkormányzat is igyekszik a helyi kultúrára alapozni, a helyi szokások, hagyományok megismertetésével, megszerettetésével fejlődhet a célcsoport identitástudata.

# *2.2.6 A fiatalok közéleti tevékenysége, érdekképviselet*

A megkérdezettek közéleti tevékenység és szerepvállalási hajlandósága meglehetősen visszafogott:

A helyi döntéshozatal érdekében működtetett nyilvánosságot biztosító intézményeken a helyben érdekelt szervezetek, a lakosok a helyi közügyekben véleményt nyilváníthatnak, javaslatokat tehetnek, kérdést intézhetnek a városvezetéshez. A közmeghallgatás és a lakossági fórumokon is jelentős mértékben az idősebb korosztály képviselteti magát.

# *2.2.7 Lakáshelyzet*

A fiatalok egyre később kezdenek önálló életet élni, melyhez hozzájárul az önálló lakáshoz jutás nehézsége. A piaci alapú albérleti díjak megfizetése a pályakezdő fiatalok számára nagy nehézséget jelent. A városban nem jellemző a munkáltatók által biztosított lakhatás. Az Önkormányzat a piaci árnál alacsonyabb albérleti díjak megfizetése mellett biztosít szociális rászorultság ésa város szakember ellátottságának biztosítására lakásállományt. Az Önkormányzat bérlakásainak száma az elmúlt években csökkent, jelenleg 64 bérlakás tulajdonosa. A bérlakások minősége, állaga folyamatosan romlik, a mai kor elvárásainak nem felel meg. A bérlakások nem bútorozottak, nem felszereltek.Az Önkormányzat fontosnak tartja lakásállományának korszerűsítését és bővítését.

# *2.2.8 SWOT analízis*

|  |  |
| --- | --- |
| Erősségek | Gyengeségek |
| * idegenforgalmi fejlesztések * kulturális, művelődési, egyéb programok, események színesítése, gyakoriságának növelése, * vállalkozások fejlesztése, munkahelyteremtő beruházások, * a város modernizálása, szépítése, * járás székhely, igazgatási körzetközpont, * infrastruktúra dinamikus fejlesztése, * intézményi beruházások, felújítások * városközpont rehabilitáció, közterületek kiépítettségének minőségi változása * közlekedési szempontból kedvező fekvés (53-as főút, Budapest-Belgrád vasútvonal) | * a városban nincs kifejezetten fiatalok részére közösségi tér * az érettségi előtt álló korosztály közösségi szerepvállalása alacsony, * korlátozott kulturális, művelődési és szórakozási lehetőségek * korlátozott a munkalehetőségek sokszínűsége * nagybani mezőgazdasági (szőlő, gyümölcs) termékfelvásárlás vidékre korlátozódik, * kedvezményes bérleti díjjal kiadott bérlakás állomány alacsony száma, * bérlakás állomány rossz minősége * alacsony munkabérek * kevés „alternatív” és a cél korosztály részére megfizethető vendéglátóhely, szórakozóhely * nincs a településen ifjúsági civil szervezet * nehéz a korosztályt aktív közösségi tevékenységre ösztönözni |
| Lehetőségek | Veszélyek |
| * az internetes kommunikáció a meghatározó az ifjúság körében, az „információs társadalom” építhet e korosztályra * a városban található gazdálkodó szervezetek bevonása a fiatalok számára vonzó életpálya kiépítésében (hosszabb távon munkahely biztosítása, versenyképes bérezés) | * magas ingatlan és bérleti árak * fiatalok folyamatos elvándorlása, * a helyi társadalom elöregedése * a közösséghez tartozás élményének nem megtapasztalása * hagyományos családi szocializáció, kultúra szerepe gyengül |

# *2.2.9 A fejlesztés irányai*

Az eredmények ismeretében nagyobb hangsúlyt kell fektetni arra, hogy a fiatalok jobban megismerjék a helyi szokásokat, szűkebb közösségük kultúráját, hagyományait, mely növelheti a szülővárosuk iránti elköteleződést.

Törekedni kell az ifjúsági korosztállyal történő párbeszéd aktívabbá tételére, valós igényeik felmérésére.

Létre kell hozni azokat a szervezeti kereteket ahol véleményt nyilváníthatnak, részt vehetnek a helyi közügyeket érintő döntések előkészítésébe. Biztosítani kell részükre a lehetőséget, hogy megismerjék a közösségszervezés lehetőségeit. Ösztönözni a társadalmi életben, közéletben való nagyobb szerepvállalásra, tájékoztatással, információs kommunikációs technológiák igénybevételével, kezdeményezéseik támogatásával.

Mivel a városban a jelen tanulmány helyzetelemzése alapján mintegy 70 vállalkozás működik, így az általános iskolai tanulók előtt egy olyan életpályát szükséges vonzóvá tenni, ami a tanulmányaik elvégzése után is biztosítja azt, hogy Kiskőrös városában maradjanak. Az életpálya bemutatásában a helyi gazdálkodó szervezetek, a Kiskunhalasi SzC Kiskőrösi Wattay Szakgimnáziuma, Szakközépiskolája és Kollégiuma, valamint a Bács-Kiskun Megyei Kereskedelmi és Iparkamara vállalhat részt. Az életpálya bemutatása kapcsán már az általános iskolai tanulók és szüleik részére is láthatóvá válik, hogy szakmával és érettségivel hosszabb távon milyen elhelyezkedési lehetőségekre van lehetőség a kiskőrösi gazdálkodó szervezeteknél.

A városban nem működik a fiatalok részére fenntartott olyan közösségi tér, ahol egy helyen megtalálják a tanuláshoz, munkavállaláshoz, szabadidő hasznos eltöltéséhez kapcsolódó információkat, szolgáltatásokat, ahova kötöttségek, előre bejelentkezés nélkül fordulhatnak segítségért, tanácsért. Ahova kötetlenül beülhetnek, tágas a tér, van wifi.

A felmérések alapján a családalapítás, gyermekvállalás tartozik azon területek közé, amely visszacsábítaná a fiatalokat szülőhelyükre. A településen a bölcsődei és óvodai férőhelyek maximális kihasználtsággal működnek, ezért indokolt azok bővítése, fejlesztése. A város területén kevés a mai kor elvárásainak és szabványai szerint fennálló kültéri játékelemek, biztonságos játszóterek.

Rendkívül fontos előrelépés lenne a lakhatásuk valamilyen módon történő támogatása, amelyre azonban egyenlőre nem áll forrás rendelkezésre.

Helyi ifjúsági támogatási rendszerek kidolgozása is ösztönzőleg hathat a helyben maradásra, mint például a korosztályon belül vállalkozás-segítés, fejlesztés, vagy helyi ifjúsági kedvezményrendszer bevezetése.

Fontos szempont, hogy ne csupán a helyben élő ifjúság számára legyen vonzó a város, hanem az ide érkező, rövidebb-hosszabb időt a városban töltő fiatalok is igényeiket kielégítő infrastruktúrával, programokkal, kulturális lehetőségekkel, szállással találkozzanak.

A város ifjúságmegtartó alternatívája lehet, az is hogy a fiatalokban olyan városkép alakuljon ki, mely miatt büszkék városukra, tiszta, rendezett a környezet, igényeiket kielégítő szórakozási lehetőségek vannak, ahol számít a véleményük, összetartó a helyi társadalom, melynek szerves részét képezik.

Ahhoz, hogy a felnövekvő nemzedék egy tiszta, rendezett környezetben tudjon élni, elengedhetetlen az ifjúság családi és tágabb környezeti környezettudatos nevelése.

# *Cselekvési terv*

összhangban Kiskőrös Város Önkormányzata Szakmai Fejlesztési Koncepciójával az EFOP-1.2.11-16 azonosítószámú „Esély Otthon” elnevezésű projekt Fészekrakó program Kiskőrösön keretében, figyelemmel a Nemzeti Ifjúsági Stratégia célkitűzéseire

|  |  |  |
| --- | --- | --- |
| *3.1 Munkavállalás, foglalkoztatás* *Célkitűzés*: a munkanélküliség csökkentése, a képességeknek, végzettségnek megfelelő álláskeresés, csoportosan is és egyéni segítséget is nyújt a fiatal pályakezdők részére, álláskeresési tanácsadás, a munkába állással kapcsolatos jogszabályi háttár ismertetése,jogok-kötelezettségekről tájékoztatás, interaktív felkészítés, az egyéni karrier és a munkaerő-piac igényeinek összehangolása | | |
| Tervezett tevékenység | Megvalósító | Tevékenységhez rendelt költség |
| Álláskereső klub | Kiskőrös Város Önkormányzata  Fejesné Sipiczki Hajnalka, Lucza Alexandra | pályázati forrás |
| Álláskereső klub működéséhez klubhelyiség kialakítása | Kiskőrös Város Önkormányzata | pályázati forrás |
| Pályaválasztási kiállítás, tanácsadás, állásbörze, munkavállalói tájékoztatói rendezvény | Kiskőrös Város Önkormányzata  köznevelési intézmények,  Bács-Kiskun Megyei Kormányhivatal Foglalkoztatási Főosztály | pályázati forrás |
| Munkakezdést segítő előadássorozat középiskolák 11. és 12. évfolyamában | Kiskőrös Város Önkormányzata  Fejesné Sipiczki Hajnalka, Lucza Alexandra | pályázati forrás |
| Egyéni mentorálás | Kiskőrös Város Önkormányzata  Fejesné Sipiczki Hajnalka, Lucza Alexandra | pályázati forrás |
| A helyi fiatal gazdasági szereplők tevékenységének bemutatása a testvérvárosoknak | Kiskőrös Város Önkormányzata  Dr. Nagy Gabriella, Kutyifa Sándorné SinkoviczCs. | pályázati forrás |
| Gazdasági kerekasztal | Kiskőrös Város Önkormányzata  Dr. Nagy Gabriella, Kutyifa Sándorné SinkoviczCs. | pályázati forrás |
| Önfoglalkoztatóvá válás segítése (hazai és európai uniós pályázati lehetőségek ismertetése) | Kiskőrös Város Önkormányzata  (Korányi Adrienn, Rennes Éva)  Bács-Kiskun Megyei Kormányhivatal Kiskőrösi Járási Hivatal Foglalkoztatási Főosztály | pályázati forrás |

|  |  |  |
| --- | --- | --- |
| *3.2 Bérlakás felújítás, lakhatási támogatás* *Célkitűzés*: a városban élő vagy itt letelepedni szándékozó fiatal felnőttek lakhatásának kedvezményes biztosítása (helyi rendelet módosítása), támogatva a fiatalok életpálya kezdését, a városban történő letelepedés segítése | | |
| Tervezett tevékenység | Megvalósító | Tevékenységhez rendelt költség |
| A célcsoport részére ingyenes lakhatás biztosítása a projekt keretében korszerűsített ingatlanokban | Kiskőrös Város Önkormányzata | önkormányzati költségvetés  pályázati forrás |
| Kedvezményesen építési telek biztosítása | Kiskőrös Város Önkormányzata  Kutyifa Sándorné Sinkovicz Csilla | nem releváns |
| A 18-35 éves korosztály lakhatási támogatása (közüzemi díjak, albérleti díj fizetéséhez támogatás) | Kiskőrös Város Önkormányzata  Kutyifa Sándorné Sinkovicz Csilla | pályázati forrás |

|  |  |  |
| --- | --- | --- |
| *3.3 Fenntartható fejlődés, környezet* *Célkitűzés*: a fenntartható fejlődés, természet- és környezetvédelem érdekében, hogy a jövő generációi is élhető, tiszta környezetben éljenek, a tiszta rendezett környezettel a város vonzóvá tétele | | |
| Tervezett tevékenység | Megvalósító | Tevékenységhez rendelt költség |
| Európai Mobilitás Hét – Európai Autómentes Nap | Kiskőrös Város Önkormányzata | pályázati forrás |
| kerékpárút hálózat fejlesztése | Kiskőrös Város Önkormányzata | pályázati forrás |
| Szabadidős és sportlétesítmények, játszóterek fejlesztése | Kiskőrös Város Önkormányzata  Martin Ferenc | önkormányzati költségvetés  pályázati forrás |
| Hulladékgyűjtő akció (lomtalanítás, szelektív hulladékgyűjtés) | Kiskőrös Város Önkormányzata | önkormányzati költségvetés |
| Faültetési akció | Ültess Fát Mozgalom Egyesület | pályázati forrás |
| környezettudatos életmód, szemlélet kialakítása | köznevelési intézmények | nem releváns |

|  |  |  |
| --- | --- | --- |
| *3.4 Esélyegyenlőség, ifjúsági közösségfejlesztés, érdekérvényesítés* *Célkitűzés*: az esélyegyenlőség jegyében a hátrányos helyzetű fiatalok felzárkóztatását, a társadalmi kirekesztődés megelőzését, generációról generációra történő átörökítésének megtörését célozza, a működtetésbe, foglalkoztatásokba bevonva a lakhatási támogatással segítet fiatalokat önkéntes tevékenység keretében, az önkéntes munka körének szélesítése, elismertetése, ifjúsági érdekérvényesítési fórum létrehozása, a célcsoport helyi közügyekbe történő bevonása, partneri együttműködés | | |
| Tervezett tevékenység | Megvalósító | Tevékenységhez rendelt költség |
| Roma Alkotóház, Tanoda létrehozása (Délibáb u. 39. szám alatti ingatlan teljeskörű felújítása) a hátrányos helyzetben lévő fiatalok felzárkóztatására, esélyegyenlőség megteremtésére, tehetséggondozás, alkotásokból kiállítás szervezés | Kiskőrös Város Önkormányzata, Kiskőrös Városért Alapítvány | pályázati forrás |
| Hagyományok házának kialakítása, épület felújítása, a helyi identitástudat erősítése érdekében kulturális, gasztro-kulturális értékek megismertetése, terjesztése | Kiskőrös Város Önkormányzata, Szlovák Nemzetiségi Önkormányzat, Német Nemzetiségi Önkormányzat, Cigány Nemzetiségi Önkormányzat | pályázati forrás |
| Ifjúsági Információs Központ kialakítás | Civil Információs Centrum | pályázati forrás |
| Ifjúsági kerekasztal, önkormányzat létrehozása a közügyekben történő partneri együttműködés kialakítása érdekében | Kiskőrös Város Önkormányzata,  Civil Információs Centrum | önkormányzati költségvetés |
| Önkéntes munka programjainak szélesítése | köznevelési intézmények, a projekt keretében lakhatási támogatásban részesített személyek | nem releváns |
| Család és ifjúsági esélyegyenlőségi önkéntes szolgáltatások működtetése | Egészségügyi, Gyermekjóléti és Szociális Intézmény | önkormányzati költségvetés |
| Kiskőrös testvérvárosai- és más hazai önkormányzatok által a fiatalok helyben maradását segítő tevékenységek összegyűjtése, elemzése | Kiskőrös Város Önkormányzata  Madi Erika, Kovács Enikő, Farkas Judit, Balogh István | pályázati forrás |
| Bölcsődei, óvodai férőhelyek bővítése | Kiskőrös Város Önkormányzata | pályázati forrás |
| Az ifjúság szabadidő hasznos eltöltését szolgáló programok, szünidei táboroztatása | Egyházi felekezetek, Köznevelési intézmények, Városi Könyvtár, Nemzetiségi Önkormányzatok | önkormányzati költségvetés |

A cselekvési terv megvalósításáért felelős: dr. Nagy Gabriella, Kutyifa Sándorné Sinkovicz Csilla